الكتاب على قد ما كان فيه نماذج كتير من البشر على قد ما إداني دروس غير مباشرة ... إن أكبر غلطة ممكن الانسان يعملها في حياته إنه يسيب الحاجة الي بيحبها ويتخصص في حاجة تانية لأي اعتبارات زي اعتبارات الوظيفة أو المكانة أو لمجرد الاسترزاق . إن الانسان الي مش بيصر على هدفه وبيمشي في مليون طريق بيلاقي نفسه في الآخر مقدرش يركز في ولا واحد منهم. وبيكون نهايته للأسف مجرد انسان جه ومشي من الدنيا دون أن يحقق أهدافه ... محتاجة عشان أكون ناجحة مش بس إني أكون موهوبة ..فيه حاجات تانية كتير الانسان محتاجها عشان ينجح غير الموهبة. إنك فجأة تقف في وسط الطريق للنجاح بسبب مشكلة أو تغير مزاج أو عدم القدرة على الإكمال هو عيب خطير بيقضي على كل طموحاتك وأهدافك في حياتك وبيحولك من شخص قد يؤثر في حياته وبلده إلى مجرد شخص عادي عاش ومات ولم يسمع به أحد = . كتاب قاسي ومؤثر ودرس كبير أوي في الحياة ... شعرت بموت شيخ القهوة بشيء كبير من الشجن وتخيلت أنه في سنوات سبقتني بكثير كانت هناك تلك الحياة الكاملة والغنية بكل تلك التفاصيل ..وفجأة ماتت وانهدمت وانقضت كانها لم تكن . لا شيء يبقى ..ولا أحد سيتذكر في النهاية وكل شيء ينتهي تلك هي الحياة . وهو ما عبر عنه بصدق مذهل عبارة دكتور أحمد خالد توفيق. .. الحياة تستمر حتى حين لا نكون نحن موجودين .. حقيقة قاسية أكرهها ولا. أصدقها .. لكنها حقيقية .. حقا ستستمر الحياة بعد رحيلنا .. حقا ستظل. السماء هناك والبحر ، ولسوف يضحك الأطفال وتغرد الطيور .. أبدا لن يتوقف. شئ إرضاءا لغرورنا البشرى التقليدى ..
reviews (hotels, books, movies, products and a few airlines)